২০১২ সালটা বাঙালি দর্শকদের কাছে খুব গুরুত্বপূর্ণ। ওই বছরই মুক্তি পায় অনীক দত্তের ‘ছায়া’ছবি ‘ভূতের ভবিষ্যৎ’। ঠিকঠাক গল্প ও পরিচালনায় গতের বাইরের ছবি যে কী বিপুল ব্যবসায়িক সাফল্য আনতে পারে, এই ছবি তার একটি দৃষ্টান্ত। পরিচালকের পরের ছবি ‘আশ্চর্য প্রদীপ’ অবশ্য সেভাবে সফল হয়নি কিন্তু বিশ্বায়ন ও কনজিউমারিজম প্রসঙ্গে বাঙালিকে আরও একবার ভাবতে বাধ্য করেছে। 

অনীক দত্ত। ছবি: পরিচালকের ফেসবুক পেজ থেকে
আরও পড়ুন
বাংলা ছবি ‘মাইকেল’-এর শ্যুটিং অ্যালবাম
দুর্ঘটনার জন্যেই কি পিছিয়ে গেল বিক্রমের ছবির মুক্তি, কী বলছে প্রযোজক সংস্থা

বোলপুরে শ্যুটিংয়ে তোলা বিক্রমের সেলফি
২০১৪ সালে ‘ভূতের ভবিষ্যৎ’-এর বলিউড ভার্সন ‘গ্যাং অফ গোস্টস’ মুক্তির তিন বছর পরে মুক্তি পেতে চলেছে পরিচালকের নতুন ছবি ‘মেঘনাদবধ রহস্য’। গত বছর শীতকালে ছবির শ্যুটিং হয়েছে। প্রধান চরিত্রে রয়েছেন সব্যসাচী চক্রবর্তী, আবির চট্টোপাধ্যায়, বিক্রম চট্টোপাধ্যায়, গার্গী রায়চৌধুরী ও সায়নী ঘোষ। কিছুদিন আগেই মুক্তি পেয়েছে ছবির ফার্স্ট লুক, একটি অত্যন্ত বুদ্ধিদীপ্ত ক্রিয়েটিভ ডিজাইন। অবশ্য সেই পোস্টার নিয়ে হালকা বিতর্কের মুখেও পড়েছেন পরিচালক। 

পোস্টারে যেভাবে ‘মাইকেল মধুসূদন’ নমটি কেটে ‘অনীক’ নামটি বসানো হয়েছে তাতে অনেকের বক্তব্য মহান কবিকে অসম্মান করেছেন পরিচালক। কিন্তু পরিচালক জানিয়েছেন, তেমন কোনও অভিপ্রায় তাঁর নেই এবং তিনি নিজেকে কোনও ভাবেই মাইকেলের সঙ্গে তুলনা করছেন না। আসলে পরিচালকের রসবোধ একটু ভিন্নমাত্রার। সেটা অনেকেই ঠিক বুঝে উঠতে পারেন না। এবার মুক্তি পেল এই নতুন ছবির ডিজিটাল পোস্টার। দেখে নিন নীচের লিঙ্কে ক্লিক করে—